  vk.com (Бал Победы г. Ижевск / Илья Иванов) Майя Бывальцева 0+ 9-тӥ куартолэзе Ижкарын витетӥ ползэ Вормон бал ортчоз. Эктӥсьёсты 17 час 30 минутысен Шор площадьын учкыны луоз. Со сярысь кар администрацилэн пресс-службаез ивортӥз. Воргоронъёслэн ож вакытысь дӥськутсы, нылъёслэн басма дэремъёссы 1940-1950 аръёсы «выжыны» юрттозы. 200-лэсь трос адями кадриль, танго, регтайм, вальс, полька, рио-рита эктонъёсты быдэстоз. Та дыре эктӥсьёс ӧнерлыко хореографен ужрадлы дасясько. Баллэн тужгес яркыт люкетэз луоз «Катюша» кырӟан улсын флешмоб. Тодэ вайытом, Вормон нуналэ Ижкарын улӥсьёслы но куноослы тылъёсын пиротехнической возьматон адӟытозы, Удмуртилэн шоркараз сыӵеез ӧй вал на. Озьы ик нырысьсэ Вормон Парадэ пуныос пыриськозы. Тегъёс: Удмуртия Ижкар ВормонНунал эктон Лулчеберет  